Politiets Aktionsstyrke

Politiets Aktionsstyrke (AKS) er det danske politiets taktiske spesialstyrke. AKS er en enhet som er utdannet for oppgaver som alminnelige politifolk ikke er trent til. Dessuten løser man en rekke særlig farlige oppgaver i forbindelse med for eksempel gisseltagninger eller anholdelse av særlig farlige personer.Særlig politiindsats – pet.dk

Ut over disse spesialoppgavene ytes også assistanse i forbindelse med beskyttelse under for eksempel utenlandske statsoverhoders besøk i Danmark, samt innsats mot organisert grenseoverskridende, alvorlig kriminalitet eller observasjon på svært utilgjengelige steder.

 Historie 
Generelt vites det ikke meget om enheten og dens historie, men den er opprettet etter München-massakren under Sommer-OL 1972. 

Enheten ble opprettet som en del av Rigspolitiet, fordi det danske forsvarets spesialstyrker bare i helt ekstraordinære situasjoner vil kunne settes inn mot landets borgere. Dog trener enheten sammen med Jægerkorpset og Frømandskorpset.

Inntil 1998 bestod enheten av betjenter som var på «utlån» fra politistasjoner i hele landet og således arbeidet på tilkalling. Men i 1998 ble AKS reorganisert og fikk tildelt faste medlemmer, slik at man hadde en fast styrke man lett kunne trekke på. Som utgangspunkt må betjenter ha vært ansatt fem år i politiet før man kan søke opptak i AKS.Aktionsstyrken - Bruges ved særlige operationer

Som en del av Anders Fogh Rasmussens andre regjerings utspill om en ny handlingsplan for å imøtegå terrorismeDet danske samfunds indsats og beredskab mod terror, kap. 2 ble enheten underlagt Politiets Efterretningstjeneste.

En betjent fra AKS ble den 7. januar 2013 alvorlig såret under en anholdelsesaksjon med tre antatte narkosmuglere. Den formodede gjerningsmannen ble drept av et skudd i hodet og en annen mann ble såret. Den tredje mannen ble pågrepet.PET-betjent ramt af to skud i narkodrama TV2 d. 7. jan. 2013

Det er første gang at en betjent fra AKS er blitt såret under en aksjon.Niels Brinch: Sådan er Aktionsstyrken TV2 d. 7. jan. 2013 PET ønsker ikke å opplyse hvor mange ganger AKS har avfyrt skudd under en aksjon.

 Innsatsgrupper 
Enheten er oppdelt i spesielle innsatsgrupper som blant annet omfatter skarpskyttere og førstehjelpere.

I forbindelse med førstnevnte har man et tett samarbeide med Frømandskorpset, hvis innsatsen for eksempel foregår i en havn. Dog vil eventuelle assisterende militære avdelinger alltid være underlagt politiet.

 Referanser 

 Eksterne lenker 


Kategori:Taktiske politienheter
Kategori:Dansk politi